ก่อนหน้าที่จะคันฝ่าเท้า1วัน ไปทะเลแต่ไม่ได้เล่นน้ำนะค่ะแต่เอาขาลงไปจุ่มน้ำ. พอตกเย็นเริ่มรู้สึกคันฝ่าเท้า มีตุ่มนูนแดงคันมากค่ะ เป็น3วันแล้วคะ อยากรู้ว่าแพ้อะไรหรือเป็นอะไรมั้ยค่ะ
สวัสดีค่ะ อาการคันฝ่าเท้า มีตุ่มนูนแดง นั้น อาจจะมีสาเหตุมาจาก ตุ่มจากผื่นผิวหนังอักเสบจากการแพ้สารสัมผัสหรือสัมผัสสารที่ก่อให้เกิดการระคายเคือง ซึ่งอาจเป็นของใช้ส่วนตัว หรือรองเท้าที่ใช้เป็นต้น สาเหตุอื่นๆ เช่น ตุ่มจากการถูกแมลงกัด ตุ่มลมพิษ การติดเชื้อราที่ฝ่าเท้า เป็นต้นซึ่งอาจจะเกิดจากการแพ้สารสัมผัสก็ได้เช่นกัน หากมีประวัติไปสัมผัสสิ่งแวดล้อมที่ไม่ได้สัมผัสเป็นประจำ ควรจะหลีกเลี่ยงไปก่อน ใช้ครีมบำรุงทาได้ รับประทานยาแก้คัน หลีกเลี่ยงการไปแกะเกาบริเวณที่เป็นควรไปพบแพทย์ให้ได้การวินิจฉัยที่แน่นอน หากตุ่มดังกล่าวยังเป็นมาก ไม่หายไปเอง ลุกลาม มีเลือดหรือหนองไหลจากตุ่ม การรักษาที่แน่นอนขึ้นกับสาเหตุ ถ้าอักเสบไม่รุนแรงสามารถหายเองได้ ถ้ามีอาการอักเสบติดเชื้อรุนแรง จะมีการตรวจหาก่อนว่าติดเชื้อได้และให้ยาฆ่าเชื้อที่ตรงกับโรค หรือทาสเตียรอยด์เพื่อลดการอักเสบภายใต้การดูแลของแพทย์ต่อไป